OpenLLM-France/wikimedia huggingface dataset:
# José Eugenio Ellauri Obes

José Eugenio Ellauri Obes (Montevideo, 1834ko azaroaren 15a - Montevideo, 1894ko abenduaren 27a) Uruguaitar politikari eta legelaria izan zen, 1873 eta 1875 artean Errepublikako presidentea izan zena.
José Longinos Ellauri Uruguaiko lehen Batzar Konstituziogileko presidentearen semea, abokatu graduatu zen 1857an. 1868an Lorenzo Batlleren presidentetzan Kanpo Harremanetarako Ministerioan egon zen, beranduago Senatuko presidentea izan zelarik.

## Kanpo estekak

* Datuak: Q500370
* Multimedia: José Eugenio Ellauri / Q500370
# José Eugenio Azpiroz

José Eugenio Azpiroz Villar (Donostia, 1955eko martxoaren 5a - ) PPko gipuzkoar politikaria da. 1993 eta 2015 artean Espainiako Kongresuan diputatua izan zen. 1987an Gipuzkoako Batzar Nagusietarako hautatua, 1988 eta 1989 artean bere alderdiaren presidente izendatu zuten.

## Erreferentziak

* ↑ Euskal herritar horren aukera pertsonala da euskal abizen hori Azpiroz formarekin idaztea. Izan ere, Euskaltzaindiak euskara batuan Azpirotz idatzi behar dela arautu du. Ikus Euskal Onomastikaren Datutegia.
* ↑ Espainiako Diputatuen Kongresuaren webgunea
* Datuak: Q5939536
* Multimedia: José Eugenio Azpiroz / Q5939536
# José Eustasio Rivera

José Eustasio Rivera (San Mateo-Rivera, Huila, 1888ko otsailak 19 – New York, 1928ko abenduak 1) kolonbiar poeta eta eleberrigilea izan zen. Ospe handia izan zuen La vorágine (1924, Zurrunbiloa) Amazoniako kautxu-biltzaileen zapalkuntza salatzen duen eleberriari esker. Oihanean giroturiko amerikar eleberri hoberentzat dute kritikariek.

## Bizitza

José Eustasio Rivera abokatua zen, eta 1921ean argitaratu zuen lehen literatura-lana, Tierra de promisión (Agindutako lurraldea), Kolonbiako tropikoaldean giroturiko soneto-bilduma. 1922an, Venezuelaren eta Kolonbiaren arteko mugak zehazteko eratu zen batzordeko kide zela, Amazoniako oihana eta giza taldeak ezagutzeko parada izan zuen. Hasierako unibertso liriko hura abentura eta giza zapalkuntzaren salaketa-eleberri bilakatu zen La vorágine bere eleberri bakarrean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q940428
* Multimedia: José Eustasio Rivera / Q940428
# José Ezkerra

José Ezkerra Guirior (Tutera, 1756ko urtarrilaren 25a - Algeciras, 1801eko uztailaren 13a) nafar itsaslari eta militarra izan zen. 1769tik aurrera Espainiako Itsas Armadan borrokatu zuen non Frantziako Iraultzako Gerreta eta Napoleondar Gerretan parte hartu zuen. 112 kanoi zituen Real Carlos itsasontzia zuzendu zuen Algecirasko bigarren itsas-guduan. Itsasontzia eztanda egin eta bertan hil zen.
# José Falcón (Paraguai)

José Falcón Paraguaiko udalerri bat da, Hayes presidentea departamenduan kokatua. 2017ko estimazioen arabera 4105 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q2475375
* Multimedia: José Falcón / Q2475375
# José Etxebeste

José Etxebeste Galfarsoro (Irun, 1899ko martxoaren 19a - ib., 1982ko abenduaren 7a) gipuzkoar futbolaria izan zen, aurrelari moduan aritu zena.

## Taldeak

| Kluba | Urteak |
| Real Unión | 1919-1932 |
* Datuak: Q20535774
# Judith Torrea

Judith Torrea Oiz (Ilarregi, Ultzama, 1973ko uztailaren 2a) nafar kazetari, blogari eta idazlea da.

## Bizitza

Nafarroako Unibertsitatean kazetaritza ikasi ondoren, Iruñeko Diario de Noticias eta Diario de Navarran idatzi zituen lehenbiziko lanak. Frantzian Euronews-entzat aritu ostean, AEBetara joan zen. Texasko Austin hiriko The Texas Observer-en lan egin zuen. New Yorken People aldizkariarentzat ikuskizunei buruzko informazioa lantzen, eta Michael Bloomberg alkatearen eguneroko politikaren berri ematen ere aritu zen. Mexikoko mugara egindako bidaia batean, Ciudad Juárez ezagutzeko parada izan zuen eta, harrezkero, New Yorken bizi arren, ez zuen harremana galdu. 2009an, Juarezera itzultzea erabaki zuen eta, hiri horretako egoeraren berri emateko, Ciudad Juárez, en la sombra del narcotráfico bloga idazten hasi zen. Blog honengatik, 2010ean Ortega y Gasset saria eta 2011n Alemaniako Deutsche Welle telebista kateak ematen duen Bob-Mugarik Gabeko Erreportariak saria jaso zituen.
2011n, Juárez en la sombra (Aguilar argitaletxea) liburua plazaratu zuen.

## Erreferentziak

* ↑ Judith Torrea: "Lapurtu dietenei ahotsa bueltatzea da kazetaritza". Argia aldizkaria, 2011ko maiatzak 16, CC BY-SA 3.0, argia.eus (Noiz kontsultatua: 2020ko ekainak 14).
* 1 2 G. Gomez, Rosario. Un 'blog' desde la ciudad más peligrosa del planeta. El Pais, 2010eko apirilak 20, elpais.com (Noiz kontsultatua: 2020ko ekainak 14).
* ↑ The Bobs, ganadores 2011. thebobs.com (Noiz kontsultatua: 2020ko ekainak 14).
* ↑ Entrevista con Judith Torrea. El Pais, 2011ko apirilak 11, elpais.com (Noiz kontsultatua: 2020ko ekainak 14).

## Kanpo estekak

* (Gaztelaniaz) Ciudad Juárez, en la sombra del narcotráfico, juarezenlasombra.blogspot.com
* Datuak: Q11686710
# Judith Montero

Judith Montero (Hernani, 1979) euskal saxofoi-jolea da.
Musika garaikidea interpretatzen du. Gaur egun, Maialen Lujanbio eta Xabier Erkiziarekin Ornitorrinkus ikuskizunean hartzen du parte. Bilboko musika bandan jotzen du.

## Sariak

* Bigarren postua lortu zuen Tarragonan (Katalunia) 2003an ospatu zen III Competition International for Young Saxophonist lehiaketan.

## Kanpo estekak

* Elkarrizketa Argia aldizkarian
* Datuak: Q12261100
# Judith Weir

Judith Weir (Cambridge, Ingalaterra, 1954ko maiatzaren 11) eskoziar musikagilea da. Antzerki musikaleko partiturak idazteagatik da ezaguna.
John Tavernerrek eman zizkion musika-eskolak, eta Eskoziako Gazte Orkestran jo zuen gaztetan. Gero, Robin Hollowayrekin ikasi zuen Cambridgeko King's Collegen. Bere lehenbiziko piezek -Out of the Air (1976) eta King Harald's Saga (1979)- oso estilo pertsonala dute, eta geroagoko obretako hots-argitasuna eta pertzepzio dramatikoa antzematen dira. Musika-iturri baztertuak edo alternatiboak aztertu ditu bereziki: Txina, Serbia, Eskozia eta Espainiako herri-musika, besteak beste. Hori dela eta, pieza harrigarriak idatzi ditu, hala nola The Consolation of Scholarship (1985), A Night at the Chinese Opera (1987) eta Heaven Ablaze in His Breast (1989) drama musikalak eta The Vanishing Bridegroom (1990) eta Blond Eckbert (1994) operak. Bai konposizio horien bai obra instrumentalen bereizgarri da hizkuntza melodiko eta harmoniko berezia eta orkestrazio urria dutela.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2411818
# Judith Resnik

Judith Arlene Resnik (Akron, Ohio; 1949ko apirilaren 5a - Cañaveral lurmuturra, Florida, 1986ko urtarrilaren 28a) ingeniaritza elektrikoko doktorea, software-ingeniaria, ingeniari biomedikoa, pilotua eta astronauta estatubatuarra izan zen. Bigarren emakume estatubatuarra izan zen espazioan, eta laugarrena mundu osoan. Guztira 145 ordu izan zen orbitan. IEEEren «Judith Resnik» saria haren omenez izendatu zuten. Challenger transbordadore espazialean hil zen, STS-51-L misioa martxan jarri zenean.
Judith Resnik Carnegie Mellon Unibertsitatean onartu zuten, SAT proban puntuazio perfektua lortu zuen Estatu Batuetako historiako 16 emakumeetako bat izan baitzen. Ingeniaritza elektrikoan graduatu zen Carnegie Mellonen, eta, ondoren, ingeniaritza elektrikoan doktoretza lortu zuen Marylandeko Unibertsitatean. Txikitatik ezaguna da eraginkorra izateagatik, eta RCArentzat misiletan eta radarrekin egindako proiektuetan lan egin zuen Estatu Batuetako armadarentzat. Xerox korporaziorako softwarearen garapeneko ingeniari seniorra izan zen, eta helburu berezietako zirkuitu integratuetan ikerketa bat argitaratu zuen 28 urte zituela, NASAko astronauten programarako errekrutatu aurretik. Astronauten programan entrenatzen zuen bitartean, NASAren misioetarako softwarea eta prozedura operatiboak garatu zituen. Pilotua ere izan zen, eta ingeniaritza biomedikoko ikerketekin lagundu zuen Estatu Batuetako Osasun Institutu Nazionalerako.

## Erreferentziak

* ↑ «Astronaut Bio: Judith A. Resnik (Ph.D.) 12/03» web.archive.org 2007-05-24 (Noiz kontsultatua: 2024-06-23).

## Kanpo estekak

* Datuak: Q49284
* Multimedia: Judith Resnik / Q49284
# José María García (kazetaria)

José María García Pérez (Madril, 1943ko azaroaren 13a) espainiar kirol irrati esatari bat da. Espainiar irratigintzaren historiaren esatari nabarmenetako bat da eta kate ugaritan lan egin du.
Kazetaritza ikasi ondoren RNE irratiko kateko Nosotros los jóvenes irratsaioan lanean hasi zen. Hortik Radio Madrid eta Radio Popular kateetara, eta kazetaritza idatzian Diario Pueblo egunkarian. 1964ean TVE telebista kateak kontratatu zuen, Hoy es noticia (1964), Nosotros (1968), Ayer domingo (1971) eta 24 horas (1971-1972) saioetan kolaborazioak eginez. Ondoren, irratira itzuli, eta SER kateko Hora 25 etaSupergarcía en la hora cero irratsaioetan lan egin zuen, jarraiean Antena 3 Radio, COPE eta Onda Cero kateetan jardunez.
1990eko hamarkadan José Ramón de la Morena kirol irrati esatariarekin entzule kopurua handiena nork bereganatuko helburuz lehia bizia izanez.
# José María García de Paredes

José María García de Paredes espainiar arkitektoa izan zen (Sevilla, 1924ko otsailaren 20a – Madril, 1990eko otsailaren 6a).
Sevillako Unibertsitatean zientzia zehatzetako ikasketak egin zituen, eta diru-laguntza bati esker, Ingalaterra, Irlanda eta Frantziara bidaiatu ondoren, arkitekto titulua atera zuen 1950ean. Hasieran Rafael de la Hozekin lan egin zuen: 1956an Arkitekturako Sari Nazionala irabazi zuten, Madrilgo Unibertsitateko Aquinas Goi Mailako Ikastetxearekin (1953). 1955ean lorturiko sari bati esker, Erroman bizi izan zen 1956tik 1958ra bitartean. 1964 arte Javier Carvajalekin lan egin zuen: Erromako espainiarren panteoia (1957), Espainiaren pabiloia (1957) eta abar.
Ikasketek eta elkarlanak ezaugarrituriko garai haren ondoren, bakarka lan egin zuen, baina bidaiatzen jarraitu zuen, ikasketak sakontzeko: Italia, Austria, Alemania, Danimarka, Suedia, Finlandia, Belgika, Frantzia, Erdialdeko Amerika eta Estatu Batuetara joan zen. 1959an irakasle sartu zen Madrilgo Arkitekturako Goi Mailako Eskola Teknikoan, eta orduan erakutsi zuen bere arkitekturaren heldutasuna. Arkitektura erlijiosoan murgildu zen Cuencako San Esteban Protomártir parrokiarekin (1960), eta haren ondorengoak dira bere lan nagusietako batzuk: Almendralesko eliza (1961-1964), Falla Erakusketa (1962), Teruelgo Arte eta Lanbideen Eskola (1964) eta Granadako Bankuaren bulegoak, Madrilen, (1964). Harrezkeroko obretan García de Paredesek gaitasun handia erakutsi zuen gai desberdinetara egokitzeko, eta gero eta gehiago nabarmendu zuen konkretutasuna, abstrakzioaren aurrean, ondoko obra hauetan, adibidez: Granadako kolegioak (1965-1967), Rodríguez Acostaren Karmena (1964-1967), Cubillasko urtegiko Uso Tiroko Errege Elkartea (1966-1967), Madrilgo Merced enparantzako bulego-etxea (1965-1967), Granadako Plaza de los Camposko etxebizitzak (1967-1969). 70eko hamarraldian egin zituen Manuel de Falla zentroa, Alhambran (Granada, 1974-1978), Banco de Granadaren egoitzak, Sevillan (1968-1970), Bilbon (1973-1976) eta Coruñan (1974-1979), Granadako Gómez Moreno Institutua (1978-1982) eta abar. 80ko hamarraldian seme-alabekin lan egin zuen, batez ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753117
# José María Galíndez

José María Galíndez (Getxo, ) enpresaburua, Sener enpresaren aholkularia eta Solarpack enpresaren lehendakari ohia. 2022tik Círculo de Empresarios Vascos elkarteko lehendakaria. Seme-alabekin batera Beraumberri ondare-sozietatea du. Forbesen arabera, espainiako pertsona aberatsenen artean dago, 2020an 76. postuan agertu zen, 275 milioi eurorekin, eta 2021ean 71. postuan, 400 milioi eurorekin.

## Biografia

Ángel Galíndez Zelayetaren semea da. Guascor enpresaren aholkularia izan zen, Suitzako Sulzer Chemtech enpresaren zuzendaritza batzordeko kidea, baita Asociación Eólica Española elkartearen sortzaile eta lehenengo lehendakaria ere. ASIF eta UNEFeko zuzendaritza batzordeko kidea eta ITP eta Velatiako administrazio kontseiluaren kidea izan zen.2022an Nicolás Correa fresatzailearen hirugarren akzionista bihurtu zen, Carmen Ybarraren atzetik. Fundación EKI-ren lehendakaria da ere, garapen bidean dauden herrialdeentako eskola eta hospitalei energia garbia ematen diena.

### Solarpack

2005ean, bere anaiarekin, Antonio Galíndez, eta bere ilobarekin, Pablo Burgos Galíndez Solarpack sortu zuten, eguzki-energia fotovoltaikoa garatzen duen enpresa. 2018an enpresa burtsara atera zuten eta 2021ean enpresaren erdia saldu zioten EQT alemaniako enpresari. Lortutako diruarekin BBVAren dorrea erosi zuten, Ybarra Careaga familiarekin batera. Diruaren beste zati bat Veleta BidCo-n inbertitu zuten, EQT-rena.

## Erreferentziak

* ↑ (Gaztelaniaz) EFE, RC/. (2021-09-23). «José Galíndez, nuevo presidente del Círculo de Empresarios Vascos» Deia (Noiz kontsultatua: 2023-05-18).
* ↑ (Gaztelaniaz) José Galíndez, nuevo presidente del Círculo de Empresarios Vascos – Círculo de Empresarios Vascos. (Noiz kontsultatua: 2023-05-18).
* 1 2 3 4 (Gaztelaniaz) Bargueño, Miguel Ángel. (2022-04-22). «Quiénes son las familias empresariales del País Vasco» Forbes España (Noiz kontsultatua: 2023-05-18).
* ↑ (Gaztelaniaz) Aragón, Heraldo de. «Lista completa de los 100 más ricos de España, según Forbes» heraldo.es (Noiz kontsultatua: 2023-05-18).
* ↑ (Gaztelaniaz) «Seis vascos se cuelan en la lista Forbes de las mayores fortunas de España» Crónica Vasca 2021-01-06 (Noiz kontsultatua: 2023-05-18).
* 1 2 3 (Gaztelaniaz) «La familia Galíndez Zubiría, una fortuna “renovable” año tras año» Crónica Vasca 2023-03-11 (Noiz kontsultatua: 2023-05-18).
* ↑ (Gaztelaniaz) Raffin, Carla. (2021-01-20). «Los Galindez y los Ybarra Careaga venden un 12% de Solarpack para aumentar el 'free float'» elconfidencial.com (Noiz kontsultatua: 2023-05-18).

## Kanpo estekak

* Datuak: Q118469854
# José María García Lahiguera

José María García Lahiguera (Fitero, 1903ko martxoaren 9a - Madril, 1989ko uztailaren 14a) nafar elizgizona izan zen. 1926ana apaiz bilakatua, Madril-Alcaláko apezpikua izan zen 1950-1964 urteetan. 1964 eta 1969 artean, Huelvakoa, Valentziako artzapezpikua izan zen 1969-1974 urteetan. Vatikanoko II. kontzilioan parte hartu zuen.
* Datuak: Q5942942
* Multimedia: José María García Lahiguera / Q5942942
# José María Fernández Unsáin

José María Fernández Unsáin (1918ko abuztuaren 10a - 1997ko ekainaren 18a) argentinar zinema zuzendaria, gidoilaria eta antzerkigilea izan zen.

## Biografia

Medikuntza ikasi zuen arren, Fernandez Unsainek literatura aukeratu zuen bere ogibide gisa.
1955eko Revolución Libertadora ondoren Mexikora erbesteratu zen, Eva Perónekin eta Antzerki Nazionala edo Komediarekin, Cervantes Antzerki Nazionalarekin (lehen zuzendaria) eta Langileen Konfederazio Nagusiko Antzokiko Langileekiko (CGT) (sortzailea beste artista eta zuzendari batzuekin) zuen harreman kulturalagatik..
1958an Mexikora joan zen eta ehunka filmen gidoietan lan egin zuen hurrengo hamarkadetan, besteak beste, Alfonso Corona Blakek zuzendutako Sed de amor (1958); Rogelio A. Gonzálezek zuzendutako La diligencia de la muerte (1959); Miguel M. Delgadok zuzendutako De tal palo tal astilla (1959); Jaime Salvadorrek zuzendutako Ladrón que roba a ladrón (1959); Rogelio A. Gonzálezek zuzendutako La nave de los monstruos (1959); eta Sinful. 1960ko eta 1970eko hamarkadetan ere hainbat film zuzendu zituen.
1976an, Fernández Unsain sortu berri zen SOGEM (Sociedad General de Escritores de Mexico) erakundearen presidente bihurtu zen, egileen eskubideak bermatzen ahalegintzen dena. Kargu hori 1997an hil zen arte izan zuen
Fernández Unsain bere alarguna, Jacqueline Andere aktorea (lehenago Olivia Michelle aktorearekin eta Zoe Ducós aktore argentinarrarekin ezkondua egon zen), eta lau seme-alaba, Chantal Andere alaba barne, aktore eta abeslaria, geratzen dira.

## Erreferentziak

* 1 2 3 La Jornada. FERNÁNDEZ Unsaín, José María. .
* ↑ Jitrik, Noé. El destierro, un mal muy argentino. .

## Kanpo estekak

* Datuak: Q6293233
# José María Figueres

José María Figueres (San Jose, 1954ko abenduaren 24a) costarricar industria ingeniari eta politikaria da. Errepublikako lehendakaria izan zen 1994-1998 bitartean.

## Bizitza

West Pointeko Akademia Militarrean Industria Ingeniaritzako ikasketak egin zituen (1979). Aitak sorturiko enpresetako buru izan zen, eta herrialdeak bizi zuen krisialditik atera zituen. Aldi berean, kargu garrantzitsuak izan zituen Óscar Arias Sánchez lehendakariaren gobernuan. Besteak beste, Merkataritza ministro eta Nekazaritza ministro izan zen. Harvardeko Unibertsitatean Administrazio Publikoko masterra egin ondoren, lehendakaritzarako hautagaia izan zen Partido de Liberación Nacional alderditik. 1994an, Errepublikako lehendakari aukeratu zuten. 1996an, zor publikoa murrizteko, zergak igo eta pribatizazio-politika bultzatu zuen. 1998ko hauteskundeetan, lehendakaritza galdu zuen, Miguel Ángel Rodríguez Echeverría sozial-kristauaren mesedetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q82593
* Multimedia: José María Figueres Olsen / Q82593
# José María Galardi

José María Galardi Arzak (Donostia, Gipuzkoa, 1931ko abenduaren 30a - 2006ko urriaren 6a ) erdilari lanetan aritu zen Real Sociedadeko futbolaria izan zen.

## Klubak

| Kluba | Herrialdea | Urtea |
| Real Sociedad de Fútbol | Euskal Herria | 1952 – 1961 |

## Erreferentziak

* ↑ (Gaztelaniaz) «HA FALLECIDO JOSE MARIA GALARDI» PEÑA REALISTA "EL SUR" 2006-10-07 (Noiz kontsultatua: 2021-03-22).
* ↑ «Galardi, José María Galardi Arzak - Futbolista» www.bdfutbol.com (Noiz kontsultatua: 2021-03-22).
* Datuak: Q16766197
# Julio Solaun

Julio Solaun Garteizgogeaskoa (Getxo, 1942ko otsailaren 1a - ) euskal belar hockey jokalari ohia da. Donostiako Atlético San Sebastián taldean aritutakoa da. Ingeniaria izan zen.
Tokio eta Mexikoko Olinpiar Jokoetan parte hartu zuen. Munichetara ere joatekotan izan zen.

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q12261147
# Julio Ugarte y Ugarte

Julio Ugarte y Ugarte (Lima, 1890eko uztailaren 23a - †Palmeira das Missões, 1949ko abuztuaren 17a) Peruko idazlea izan zen .

## Biografia

Julio Ugarte Liman jaio zen, 1890eko uztailaren 23an. Gurasoak Luis Ugarte eta Fidelia Rosa Ugarte zituen.
1937ko abuztuaren 17an, Filosofia Transzendentalaren Elkartea sortu zuen.
Las Dos Grandes Leyes Espirituales - Libertad y Obediencia, doktrina lana idatzi zuen Rio Grande hirian, Hegoaldeko Rio Grande estatuan, Brasilen, 1939an .
Horrela idazten du bere lanean:
* "Lan hau eskaintzen dizuet, munduari eman dakiokeen mezu sublime izugarriena baita".
* "Zure iraunkortasun eraikitzaileak Jainkoaren borondateak bultzatu ninduen, bihotzetan betetzen dugunari, atzerrira planifikatutako bidaia atzeratzera, Brasilen zabaltzeko Filosofia Transzendentalaren Elkartea, lehen kristau eliza berreraikitzeko oinarri izango dena, bere purutasun garbian ".
Ugarte Brasilgo Palmeira das Missões-en (Hegoaldeko Rio Grande) hil zen 1949ko abuztuaren 17an.

## Kanpo estekak

* Biografia, Liburua, Gaiak eta Elkarrizketak - portugesez
* Bi lege espiritual handiak - gaztelaniaz
* Julio Ugarte eta Ugarte - portugesez
* Bi lege espiritual handiak - portugesez
* Datuak: Q9016568
# Julio Villar

Julio Villar Gurrutxaga (Donostia, 1943ko maiatzaren 26a) bidaiari, mendizale eta idazle donostiarra. Bakarrik bidaiatzea da bere mendiko edo itsasoko ibilbideen ezaugarri nagusia. "Alde egiten bizi naiz" esaldiarekin azaldu izan du bere filosofia eta isiltasuna nahiz paisaia elementu sakratu gisa aldarrikatzen ditu.

## Biografia
### Hastapena

Donostian jaio zen, 1943an, sei senideko familia batean. 1962an hasi zen eskaladan eta ikasketak erabat utzi zituen bere denbora mendizaletasunari eta bidaiei emateko. Bere familiak bere erabakia babestu zuen.
Alpeetan eta Pirinioetan mendi-gidari gisa jardun zuen. 1966an istripu larria izan zuen Aiguille Blanche de Peuterey mendira igoera integrala saiatzerakoan. Zaurietatik errekuperatzen zegoen bitartean lau urteko itsas-bidaia planifikatu zuen.

### Munduari bira belauntzian

25 urterekin, 1968an, Bartzelonatik abiatu zen 7 metro eslorako Mistral belaontzian. Magrebiar kostaldea zeharkatuz Atlantiar Ozeanoa zeharkatu zuen; Antilletan eta Karibean geldialdiak egin zituen eta Panamako kanala gurutzatu. Galapagoak, Markesak, Tahiti, Hebrida Berriak eta Fiji irletan ibili zen. Ozeaniara heldu eta Zeelanda Berria, Australia eta Koral itsasoaren ertzetik pasa zen. Indiar Ozeanorantz zuzendu ostean, Madagaskar eta Mozambikeko kostaldeak igaro zituen. Lurmutur Hiriaren paretik pasa ostean Santa Helena irla eta Brasilgo kostaldetik iparralderuntz egin zuen. Handik Euskal Herrirako bidea hartu zuen eta Lekeitioko portuan lurreratu zen 1972an. Lau urte eta erdiko bidaian 38 000 miliako ibilbidea egin zuen, inoiz munduari buelta eman dioten untzi arinenetako batekin. Bidaiaren kontakizuna, egunerokoa, ¡Eh, Petrel! Cuaderno de un navegante solitario liburuan jasota utzi zuen; itsas abenturako liburu klasiko bat bihurtu da.

### Hurrengo bidaiak

1974an Everest igotzeko helburua zuen Tximist espedizioaren kide izan zen. Honek aukera eman zion Nepal, India, Pakistan eta Afganistanen zeharreko bidaia bakarti eta noraezekoa burutzeko.
1986an Viaje a pie liburua argitaratu zuen. Bertan Karrika auzotik mediterranear kostara oinez egindako bidaia kontatu zuen. Euskal Herriko, Aragoiko eta Kataluniako mendiak zeharkatu zituen bakarka eta inguruari erreparatuz, "Bashōren ikasle umila bezala".

## Libros

* E, Petrel! Nabigatzaile bakarti baten koadernoa (gaztelaniaz: ¡Eh, Petrel! Cuaderno de un navegante solitario (1974). 2022an Ibon Gaztañazpik euskaratu zuen.
* Viaje a pie (1986).

## Bere bizitza antzeztokietara

2015ean, Astrolabium Teatroa taldeak Julio Villarren E, Petrel! Cuaderno de un navegante solitario liburua oinarri hartuta, E, petrel! Julio Villarrekin solasean antzerki obra aurkeztu zuen euskaraz eta gaztelaniaz (Eh, Petrel! Conversando con Julio Villar).

## Erreferentziak

* ↑ https://irutxulo.hitza.eus/2022/11/17/julio-villar-donostiarraren-e-petrel-liburua-euskaratu-dute/

## Kanpo estekak

* Elkarrizketa Hirutxuloko Hitzan, 2022/11/25/, 2336. zk., 16-17 or.
* Datuak: Q23682215
# Julio Santamaría

Julio Santamaría Izquierdo (Iruñea, Nafarroa Garaia, 1944ko azaroaren 22a) nafar futbolari ohia da. Osasunako jokalari izandakoa. Atzelari lanetan aritzen zen.

## Kirol ibilbidea

| Kluba | Urtea(k) | Partida(k) | Gol(ak) |
| Osasuna | 1965-1974 | 191 | 1 |

## Kanpo estekak

* Datuak: Q16735496